TRACTATIO 
DE MARTYROLOGIO ROMANO 


CAESARIS BARONII 
SANCTAE ROMANAE ECCLESIAE PRESBYTERI CARDINALIS 
TITULI SANCTORUM NEREI ET ACHILLEI 


ET APOSTOLICAE SEDIS JBIBLIOTHECARII 


CAPUT I 


DE EXACTA DILIGENTIA ADHIBITA A SANCTA ROMANA 
ECCLESIA IN CONSCRIBENDIS REBUS GESTIS 
SANCTORUM MARTYRUM 


Praesules fuisse videtur, quam ut Christianorum acta 

fortia, ipsse sanctorum Martyrum res praeclarissime 
gestae, perpetuae memoriae monumentis consignarentur. 
Cui rei egregiam navatam operam primum fuisse a sancto 
Clemente, Romano Pontífice, testatum habetur in libro de 
Romanis Pontificibus, qui a quibusdam recentioribus citari 
consuevit nomine Damasi, ubi hace, in Clemente, 
leguntur:  Zíc fecit septem regiones dividi notariis 
fidelibus Ecclesia, qui gesta Martyrum sollicite et curiose, 
unusquisque per regionem svam, perquírerent. Haec ibi. 


NP antiquius apud Sanctae Romanae Ecclesiae 


2. Licet vero, testimonio antiquorum Scriptorum 
Taciti, Plinii, Sexti Rufi, Publii Victoris et aliorum, 
exploratissimum sit Romanam Urbem illis temporibus in 
regiones quatuordecim fuisse divisam; tamen olim a 
Romanis Pontificibus in septem tantum regiones fuisse 
partitam, secundum numerum septem Diaconorum qui 
Regionarii dicebantur, docent vetera Romanae Ecclesiae 

monumenta. Perseverasse diutius ut in Romana Ecclesia 
nonnisi septem Diaconi  ordinarentur, (auctor est 
Sozomenus, Z/storía Ecclesiastica, lib. 7, cap. 19. His ergo 
septem cum divisse dicantur a Fabiano Papa regiones 
Urbis, quatuordecim illas in septem fuisse conflatas, 
fatendum necessario videtur. 


$. Porro, sicut septem erant Diaconi, sic et totidem 
Subdiaconi, et his par numerus notariorum, qui iisdem 
Subdiaconis et Diaconis subjecti erant. Unde in eodem 
libro de Romanis Pontificibus haec leguntur, in Fabiano: 
Hic  regíones divisit | Diaconibus, et fecit septem 
Subdiaconos, quí septem notariis immíinerent, quí gesta 
Martyrum in integrum colligerent. Habetur de his 
recentius exemplum ex Paulino, sancti Ambrosii notario, 
qui et vitam ejus conscripsit, in qua ait se fuisse sub cura 
Casti Diaconi, ad quem cuncta referret. 


4. Ex his perpende quam diligens studium olim 
adhibitum fuerit, ut Acta sanctorum Martyrum pure ac 
sincere conscriberentur; cum non modo notarii in id opus 
gnaviter incumberent, sed et qui praeerant notariis 
Subdiaconi ac Diaconi, iidemque jure dicti oculi Episcopi, 
quorum esset munus cuncta exacte pervestigare ac 
Pontifici nota faceré; qui a notariis scripta, qualia ea 
demum essent, probaret atque inter Ecclesiastica 
monumenta reconderet. ld est enim quod de Anthero 
Papa scriptum habes in hunc modum: Z/c gesta Martyrum 
diligenter a notariis exquíisivit, et in Ecclesia recondidit. 
Haec ille. Ad haec, non tantum Acta Martyrum scribere, 
sed et cetera quas ad Ecclesiam pertinerent, eorum 
muneris fuisse, expressum est in eodem libro de Romanis 
Pontificibus, in Julio. 


5. Atqui, non solum Romana Ecclesia in perquirendis 
atque scribendis sanctorum Martyrum Actis sedulam 
curam impendit; sed et aliae nobiles Ecclesiae in iisdem 

haud segniter laborasse noscuntur. Exstant de his 
clarissima — antiquitatis monumenta, ut X Smyrnensis 
Ecclesiae epístola de Martyribus illic passis sub Marco 
Aurelio et Lucio Vero Imperatoribus, apud Eusebium, 
Historia Ecclesiastica, lib. 4, cap. 15; Viennensis et 
Lugdunensis Ecclesiarum litterae, ab eodem Eusebio ex 
parte recitatae lib. 5, cap. 1, 2 et $5; Dionysii, 
Alexandrinae Ecclesiae Episcopi, complures epistolae ad 
diversos conscriptae, apud eumdem Eusebium, lib. 6, cap. 
41 et 42, ac lib. 7, cap. 11. Scimus in Ecclesia 
Carthaginensi sanctum Cyprianum fuisse sollicitum vt 
dies quibus Martyres essent martyrio coronati, exacte 
adnotarentur, prout constat ex ejus epístola, quam dedit 
ad Presbyteros et Diáconos Ecclesiae Carthaginensis, 
num. 2, quae ponitur ordine 37 in editione Pamelii. Quin 
et longe ante Cypriani tempora a majoribus eidem reí 
egregiam constat navatam esse operam. Audi quid de 
antiquioribus Pontius Diaconus scribat: Cum majores 
nostri, inquit, Jp/lebejis et catechumenis, martyrium 
consecutís, | tantum . honorís, pro | martyrii .— ipsius 
veneratione, dederint, ut de passionibus eorum multa, 
aut, prope dixerím, paene cuncta conscripserint, ut ad 
nostram quoque notitiam, qui nondum nati fuimus, 
pervenirent... Haec in Cypriano Pontius, ejus Diaconus (in 
Vita sancti Cypriani, cap. 1). 


6. Erant et illa Acta Martyrum pura atque sincera, 
quae, cum de illis coram judicibus quaestio haberetur, a 
notariis publicis exceptoribus excepta, in Acta publica, 
quas Proconsularia saepe dicta invenimus, inferebantur, 
dtque inter alia publica monumenta asservabantur. 
Horum exstant adhuc nonnulla, eorumque in Notationibus 
mentionem facimus. Citat aliquando eadem Pontius 
Diaconus in Cypriano, dum ait (in citata V/fa sancti 
Cypriani, cap. 11): £t quid Sacerdos Dei, Proconsule 
interrogante, responderit, sunt Acta quae referant. Haec 
ille. 


CAPUT Il 


DE SANCTORUM HISTORIIS AB HAERETICIS VEL ALIIS 
FALSA SCRIPTA SUNT 


parábola Evangelica, apud Matthaeum, cap. 1535, 24- 

$0, bonum semen seminassent in agro, nihilominus 
inimicus homo, qui fuit homicida ab initio, veritatis 
adversarius, ipse satan superseminavit zizania, ipsoque 
paene initio exsurgentis Ecclesiae, falsa veris, inania 
atque incerta certis ac solida firmitate constantibus 
admiscenda curavit; idque non tantum per haereticos 
Catholicae fidei perduelles, sed et per Catholicos ipsos, 
eos tamen qui quaestum pietatem putarent, vel qui zelum 
quidem haberent, sed non secundum scientiam. 


S$s quid? Quamvis optimi patresfamilias, ut habet 


2. Satis modo sit de his unum tantum in exemplum 
adducere Asianum Presbyterum, de quo Tertullianus haec 
scribit, in lib. De Baptismo adversus Quintillam, cap. 17: 
Qvod sí quae Paulo perperam adscripta sunt, exemplum 
Thecla ad lícentíam mulierum docendi tíngvendique 
defendunt; scíant in Asia Presbyterum, qui eam 
scripturam construxit, quasi titulo Pauli de suo cumulans, 
convictum atque confessum iíd se amore Pavli fecisse, 
loco decessisse. Haec Tertullianus. Inscriptus erat liber 
ille — PÍO Ox Pauli et Theclae, continens et baptizati 
Leonis fabulam, ut testatur sanctus Hieronymus, De 
Scriptoribus Ecclesíasticis, sive De viris illustribus, cap. 7, 
in Zuca. 


$. Ejusdem generis illa erant insomnia, nimirum 
Circuitus Petri, Circuitus Joannis, Circuitus Thomae, Actus 
Andreas, Actus Joannis, Actus Philippi, Actus Petri, Actus 
Pauli, Itinerarium Clementis: quae omnia damnant 
Athanasius, in Synopsií Scripturae sacrae, cap. 76; 
Philastrius, in lib. De haeresibus, cap. 88; et Gelasius in 

Concilio Romano, cap. 5. Haec enim et alia hujuscemodi 
ab haereticis esse excogitata, certissimum est. Ab Ebione 
in primis haec factitata ab eoque falsa Acta Apostolorum 
inventa, et Circuitus Petri esse corruptos et Pauli Acta 
referta blasphemiis introducta, tradit Epiphanius, in, 
Panarío, heeresi 30, num. 15, 16 et 23. A Gnosticis de 
sancta Dei Genitrice Maria portentosum librum esse 
conscriptum, testatur idem Epiphanius, in  Panario, 
haeresi 26, num. 8. Encratitas in medium adduxisse, ad 
stabiliendam suam ipsorum hseresim, Actus Andreae, 
Joannis et Thomae et alia hujuscemodi, idem Auctor 
narrat, in Panariío, haeresi 47, num. 1. Manichaeos id 
generis commenta excogitasse, Apostolorumque nomine 
conscripsisse falsas historias, fidem facit Augustinus, in 
lib. De fide contra Manichaeos, cap. 28, aliisque in locis; 
idemque Philastrius, in lib. De haeresibus, cap. 88; 
Cyrillus Hierosolymitanus, in Cateches/ 4, num. $6, et in 
Catechesí 6, num. 31; et alii. Priseillianistas et ipsos alios 
adinvenisse Actus Apostolorum, Orosius affirmat, in 
epistola «sive  consultatione vel commonitorio ad 
Augustinum, De errore Priscillianístarum et 
Origenístarum, num. 2. Exempla alia complura hic 
omittimus. 


4. Sane quidem qui talia prsesumpserunt de sanctis 
Apostolis, nequaquam putandum erga sanctorum 
Martyrum Acta fuisse modestiores; quae sic corruperunt 
depravaruntque, ut eorumdem  . quamplurima X in 
suspicionem adduxerint, adeo ut Sancta Romana Ecclesia 
ab illis abstinere consultius aliquando esse putarit. Unde 
Gelasius in Romano Concilio, cap. 4: Gesta, inquit, 
sanctorum Martyrum..., secundum antiquam 
consuetudinem, síngulart cautela ín Sancta Romana 
Ecclesia non leguntur, quia et eorum quí conscripsere, 
nomina penitus ignorantur, et ab infidelibus aut idiotis 
superflua aut mínus apta quam reí ordo fverit, scripta 
esse putantur; sícut cujusdam Quirici et Julitae, sícut 

Georgii | aliorumque . hujusmodi passiones, qua ab 
hcereticis perhibentur composita. Propter quod, ut dictum 
est, ne vel levis subsannandi oriretur occasío, in Sancta 
Romana  Ecclesía non leguntur. Haec Gelasius de 
Romanse Ecclesise in recipiendis ac promulgandis Actis 
Martyrum disciplina. 


5. Ceterum, non tantum cautelae adhibitum in aliis 
fuisse videtur Ecclesiis; quandoquidem in Ecclesia 
Africana in sacris conventibus posse legi Acta Martyrum, 
decretum est in Concilio Carthaginensi, celebrato post 
primum consulatum Stiliconis, anno Domini 
quadringentesimo primo, ut habet ejus canon 13 his 
verbis: Z/íceat etíam legi passiones Martyrum, cum 
anniversarii dies eorum celebrantur. Haec canon. Apud 
Hadrianum, Romanum Pontificem, in epistola ad Carolum 
Magnum, De imaginibus, qua confutantur illi qui Synodum 
Nicaenam secundam oppugnarunt, haec in eamdem 
sententiam, non multo ante finem (£F sensu, cap. 17), 
leguntur: Vitae enim Patrum sine probabilibus Auctoribus 
minime ín Ecclesía leguntur. Nam ab Orthodoxis titulatae 
et suscipiuntur et leguntur. Magis enim passiones 
sanctorum Martyrum sacrí canones censuerunt, ut liceat 
eas etíam ín Ecclesía legi, cum anniversarii dies eorum 
celebrantur. Hsec ibi. In Ecclesia Gallicana eamdem 
viguisse de legendis Actis sanctorum Martyrum in 
Ecclesia consuetudinem, satis significant ea quae 
Gregorius Turonensis, in Miraculorum lib. 1, De gloría 
Martyrum, cap. 86, testatur his verbis: D/es passionis erat 
Polycarpi, Martyris magni et in Bicomagensií vico, 
civitatis Arverna, ejus solemnia celebrabantur. Lecta 
igitur passione cum reliquis lecttonibus, quas canon 
sacerdotalis invexit, etc. 


6. Sed, ut de Actis Martyrum per haereticos 
depravatis coeptam sequamur narrationem, est de his 
canon 63 sextae Synodi, seu Trullanae, his verbis 

conscriptus: Quae a veritatis hostibus falso confictae sunt 
Martyrum historiae, vt Christi Martyres ignominia 
afficerent, et quí eas audituri essent, ad infidelitatem 
deducerent, ín Ecclesiis non publicari jubemus, sed eas 
igni tradi. Quí eas autem admittunt, vel tamquam veris iis 
mentem |. adhibent,  anathematisamus. Haec sancta 
Synodus; cujus auctoritate Graeci Episcopi exactiorem 
curam adhibere consueverunt, ut, dum suas Ecclesias 
visitarent, de sanctorum Martyrum Actis conscriptis 
subtilius inquirerent. Unde Theodorus Balsamon, eo in 
loco, haec de Nicolao Muzalone Patriarcha testatur: Cum, 
inquit, vifam sanctae Parasceves, quae ín quodam 
Callicratiae vico colebatur, a quodam viícano inepte, ac 
indocte, et Sanctae angelica vivendi ratione indigne 
compositam invenisset, eam igni mandari jussit; et 
Diacono illi Basilico mandavit, vitam ejus Deo gratam et 
acceptam conscribere. Haec ille. 


CAPUT Ill 


DE IMMENSA JACTURA QUAM PASSA SUNT ACTA 
SANCTORUM MARTYRUM 


spectant, de cujus agimus Martyrologio, coeptum 

prosequamur institutum, ex his quae nuper ex 
Gelasio recitavimus, satis declarari videtur Acta illa 
sanctorum Martyrum, tanta cura ac diligentia perquisita, 
per notarios sanctae Romanae Ecclesise conscripta, per 
Subdiaconos et Diaconos cognita, ac demum per ipsos 
Romanos Pontifices probata «atque recondita, esse 
collapsa, deperdita vel saltem adulterata. Nam, si 
integra remansissent, qua ratione (quod ait Gelasius) 
secundum consuetudinem in Romana Ecclesia non 
legebantur, cum praesertim, a quibus essent scripta, 
probata ac consignata, et unde accepta, sic exploratum 


SS» ut de rebus quae ad Romanam Ecclesiam 


esset, ut nullus penitus de eorum integritate dubitandi 
scrupulus superesset? 


2. Fuisse namque depravatas, quae a majoribus 
commendatae essent, res gestas sanctorum Martyrum, 
Arnobius, in lib. 1 Adversus Gentes, cap. 56, declarat his 
verbis: Sed neque omnia conscribi, aut in aures omnium 
pervenire potuerunt gesta gentibus ín ignotis et vsum 
nescientibus litterarum; aut, sí qua sunt litteris 
conscriptionibusque mandata, malevolentía daemonum, 
quorum cura et studium est hanc iíntercipere veritatem, et 
consimilium hís hominum, interpolata quaedam et addita, 
partim mutata, atque detracta verbis, syllabis, vut et 
prudentium tardaret fidem, et gestorum corrumperet 
auctoritatem. Haec Arnobius. 


$. At nequaquam adduci possumus, ut credamus 
eadem Acta vel omnino esse sublata, vel ab haereticis 
penitus adulterata. Romae siquidem Catholici semper 
vixere Pontifices, nec alterius sectae illic aliquando sedit 
Episcopus. Quod si vel sub Constantio Augusto Ariano, vel 
sub Odoacre Herulo, Theodorico aliisque Gothorum 
Regibus, itidem Arianis, Romanae Ecclesiae negotium 
factum est; non tamen fuit hujusmodi, vut illi Sanctorum 
memoriis vim inferrent. De Sanctis enim eorumque cultu 
aeque cum Catholicis sentiebant, adeo ut nec cum Urbs 
obsideretur, his quae foris extra moenia erant, Basilicis 
irrogarent injuriam; nec, Urbe capta, in eas quae intus 
erant, more barbarorum saevirent, profanarent, vel ad 
sua Sacra peragenda sibi vindicarent, sed tamquam 
sacra septa atque asyla, divinitus instituta, ab illis fuerint 
existimata, adeo vut et iis etiam (licet hostes haberentur) 
qui ad ea confugissent, pepercerint. Sunt de his fideles 
testes Scriptores illorum temporum. Orosius, Z/storice, lib. 
7, cap. 39; Augustinus, De Civitate Dei, lib. 1, cap. 1, 7 et 
34, ac lib. 5, cap. 235; et Procopius, De bello Gothico, lib. 1, 
cap. 4, num. 10. Unam illam, quam sub Gothis Regibus 

Ariani sibi vindicarunt Ecclesiolam, dictam sanctae 
Agathae in Suburra, vix credi potest quam sumptuose ac 
pie, licet impii, ornaverint, liberalitate Gothi hominis 
Ricimeris, Viri Consularis, ut suo loco pluribus in 
Notationibus dicemus inferius. Omnis ergo suspicio de 
Arianorum perfidia tollitur, ut ab eis vis aliqua in Acta 
Martyrum sit illata. 


4. Ad alios potius tanta est referenda clades; quam 
quidem non aliunde manasse credimus, quam ex 
injustissimis illis atque saevissimis Diocletiani Imperatoris 
edictis, quibus omnes Christianae religionis codices 
incendio damnati sunt. Meminit ejusdem feralis sanctionis 
Eusebius, Aistoria Ecclesiastíca, lib. 8, cap. 2: Qvando, 
inquit, divinas et sanctas Scripturas medio foro ín rogum 
impositas oculis nostris aspeximus. De eodem edicto 
plura habet Arnobius, Optatus, et sanctus Augustinus, 
quoties agit de schismate JDonatistarum, occasione 
traditionis sacrorum Librorum conflato; nosque de eodem 
pluribus inferius in Notationibus agimus. 


5. Tunc temporis, in tanto  Christianarum 
Scripturarum naufragio, factam esse lacrimabilem illam 
Actorum Martyrum jacturam, nulla est penes nos 
dubitatio; tuncque sublata illa nobilissima rerum 
gestarum monumenta, tanto labore collecta, tot 
cognitoribus comprobata ac tanto denique studio 
custodita, vixque ex tam immenso naufragio perpaucas 
tabulas remansisse putamus. Tabulas, inquam, quoniam 
haud integra atque perfecta et omnibus numeris absoluta 
illa esse putamus quae titulo notariorum Romanas 
Ecclesiae Acta Martyrum a quibusdam edita habentur, 
cum, si vel ad exactam censuram rerum ac temporum ea 
adducas, vix perpauca reperias quas aliqua saltem ex 
parte non arguantur erroris; ut perinde sit aliqua ex his 
reperiri quae emendatione non indigeant, vut post 
vindemiam esse solet racemus unus vel alter, ef sícut 

(quod est apud Isaiam, cap. 17, 6) excussío oleae dvarum 
ve/l trium olivarum in summitate rami, sive quatvyor aut 
quinque ín cacuminibus ejvs. Periisse ea funditus 
numquam (dixerimus, sed diminuta. Unde Gregorius 
Turonensis, in Miraculorum lib. 1, De gloría Martyrum, 
cap. 40, haec ait: Multi quidem sunt Martyres apud urbem 
Romam, quorum historiae passionum nobis integrae non 
sunt delatae. Haec ille; qui et inferius, cap. 51 et 64, 
testatur iterum Acta Gallicanorum Martyrum, in Italia a 
Gallis quaesita et inventa, missa esse in Gallias, ut ex his 
possis intelligere magnum olim a nostris adhibitum esse 
studium in colligendis Actis sanctorum Martyrum, et qui 
collegerunt aliarum provinciarum Martyrum 
commentarios, suorum Acta minime praeteriisse. 


6. Objiciet fortasse prudens lector: Quidnam causas 
fuit, ut, cum edicto Diocletiani Christianorum libri damnati 
sunt igni, sacrae Scripturae codices, utriusque Testamenti 
volumina remanserint illibata; ea etenim integra atque 
sincera, ut patres nostri olim ante Diocletiani tempora, 
possidemus? Ad haec perfacilis est responsio, si utriusque 
Scripturae diversa ratio attendatur. Sacra enim volumina 
non tantum penes unam vel alteram erant Ecclesiam, sed, 
praeter quamplurima illa quae privato usui Episcoporum, 
Presbyterorum ceterorumque Ministrorum vel aliorum ex 
populo inserviebant, apud cunctas Orbis Ecclesias ob 
necessitatem sacrarum  functionum custodiri solita, 
certum est. 


7. Esse enim consueverant in Ecclesia duo 
Secretaria, a dextro sinistroque latere apsidis posita; in 
quorum altero sacra Eucharistia, in altero divinae 
Scripturae sacri codices asservabantur. De utrisque 
sanctus Paulinus ad Severum, epistola 32, alias 12, num. 
16, cum de Nolana a se erecta Basilica agit, meminit his 
versibus, in frontibus eorum afifixis; aitque in primis: /n 
Secretariis vero dvobus, quae supra dixi circa apsidem 

A dextra apsidis: 
Hic locus est veneranda penus qua conditur, et qua 
Promitur alma sacrí pompa mtnisterii. 


A stnístra ejusdem: 
Sí quem sancta tenet meditanda in lege voluntas, 
Hic poterit residens sacris intendere Libris. 


8. Haec de Secretario sacrorum Librorum Paulinus; 
quorum voluminum, sicut erat frequentior usus, ita absque 
dubio numerus multiplicior, atque ob id non mirum, si non 
omnes simul divinae Scripturae codices periere. Non sic 
quidem de ceteris libris, licet Ecclesiasticis, licet 
pernecessariis; nam immensam raritatem illorum fuisse 
constat. Exemplo sit vulgatus ille per orbem liber Eusebii 
Caesariensis De 7emporibus, unicus eo argumento 
conscriptus, quem  Alipius, vir eruditus, Episcopus 
Tagastensis, in Africa non inventum, a praedicto Paulino, 
apud Nolam commorante, quassivit; qui cum non tantum 
apud se non haberet, sed nec nomen Auctoris agnosceret 
(appellat enim eum Eusebium, Episcopum 
Constantinopolitanum), Romae quaesitum ac tandem 
apud Domnionem inventum, ad eum misit, ut constat ex 
epistola ejusdem tunc ad Alipium scripta, apud Augu- 
stinum epistola 24, alias 35, num. 3. 


9. His itaque in exemplum de raritate aliorum 
librorum adductis, haec inferimus: Si liber ad supputanda 
rerum sacrarum tempora, quae in divina Scriptura 
continentur, unicus, atque adeo Ecclesise pernecessarius, 
eaque de causa a sancto Hieronymo latinitate donatus, 
tanto labore quaesitus, vix tandem repertus fuit; quid de 
scriptis aliis dicendum, quae alicujus Ecclesiae viderentur 
esse peculiaria, quae nec uno vel parvo codice 
continebantur, sed permultis iisdemque praegrandibus, ut 

par est credere (Acta enim unius tantum Martyris multas 
implesse chartas, si accurate scripta essent, certissimum 
est), quorum nec facilis esset describendi facultas, vut 
videmus accidere in his quas in archivis summa diligentia 
asservantur; itemque impensae nimiae deterrerent, et 
labor immensus averteret? Quid ergo mirum, si talium 
perpauca quae erant exemplaria, tanto terraemotu orbis 
Christiani fuerint — obruta,  universalique A incendio 
concremata; ita ut ex busto perpaucae vix reliquiae 
superfuerint? At quis numerare sufficiet —. aliorum 
Ecclesiasticorum librorum funera, qui, licet ubique 
gentium sparsi (ut taceam de aliarum Ecclesiarum 
peculiaribus Actis Martyrum), tamen «eadem sunt 
conflagratione consumpti? 


10. Sed de his hactenus; jam cetera prosequamur. 


CAPUT IV 


DE ANTIQUO CULTU SANCTORUM MARTYRUM 
UNDE SCRIBENDI MARTYROLOGIUM MANAVIT 
OCCASIO 


sanctorum Martyrum Actis, ita et in aliis Ecclesiis, 

etiam transmarinis, alicui ex Clero negotium fuisse 
videtur impositum, qui cujusque Martyris natalem diem 
(sic enim appellare consueverunt ex hac vita ad caelum 
transitum) conscriberet, ut per singulos annos, eodem 
recurrente die, in ejusdern sancti Martyris memoriam Deo 
offerretur sacrificium. 


SS olim Romse notariis de  conscribendis 


2. Hoc ipsum est quod Tertullianus, in lib. De corona 
militis, sive De corona, cap. 3$, ait: Oblationes pro 
defunctis, pro natalitiis annua die facimus. Facere enim 
idem esse penes antiquos quod sacrificare, opportuniori 

loco inferius, cum agimus de Pontificis voce, monstramus. 
Porro illic agi a Tertulliano non de natalitiis more 
gentilium, ut perperam interpretatur infelix Rhenanus, 
sed de die quo sancti Martyres victores in caelum a Deo 
recepti sunt; consule in eum locum  jpientissimi et 
eruditissimi viri Pamelii adnotationem. Habes de eodem 
pristino usu epistolam sancti Cypriani ad Presbyteros et 
Diaconos Ecclesiae Carthaginensis, quae est in editione 
Pamelii 37; in qua, num. 2, haec verba descripta 
habentur: Denique et dies eorum quibus excedunt, 
adnotate, vut commemorationes eorum ínter memorias 
Martyrum | celebrare possimus; quamquam  Tertullvs, 
fidelissimus et devotissimus frater noster, pro cetera 
sollicitudine et cura sua quam fratribus in omni obsequio 
operationis impertit, quí nec illis circa curam corporum 
deest, scripserit, et scribat, ac significet mihi dies quibus 
in carcere beati fratres nostri ad immortalitatem 
gloriosae mortís exitu transeunt, et celebrentur hic a 
nobis oblationes et sacrificia ob commemorationes 
eorum, quae dciíto vobiscum, Domino protegente, 
celebrabiímus. Haec Cyprianus; qui et ad Clerum et 
plebem scribens, epistola 34, num. 3$, sic in eamdem 
sententiam: Sacrificia pro eís semper, vut meministis, 
offerimus, | quoties |. Martyrum . passiones et dies 
anníivevsaría commemoratione celebramus. Haec ille. 


$. Quod porro ait sacrifíciía pro eis offerre, nemo 
putet pro peccatis illorum expiandis id fieri solitum; cum 
omnia mundentur in sanguine, majoremque, teste 
ipsomet Domino, apud Joannem, cap. 15,13, hac 
caritatem nemo habeat, ut animam suam ponat quis pro 
amicis suis. Si enim flenti mulieri peccatrici, ut legitur 
apud Lucam, cap. 7, 37-50, dimissa sunt, ex sententia 
Salvatoris, peccata multa, quoniam dilexit multum; quis 
dicere audeat, post imbrem sanguinis, consummato 
martyrio, adhuc superesse expiandas sordes? Sed sic 
accipiendum sacrifíciía pro eis offerre, ac si diceret in 

eorum commemorationem illud facere, prout ea, quae 
ponuntur inferius, verba declarant, et quae, ex dicta 
epistola 37, ex eodem Auctore superius recitavimus. Unde 
sanctus Augustinus, 7factatus 84 in Joannem, num. 1, haec 
habet: /deo quippe ad ipsam mensant non síc eos 
commemoramus, quemadmodum alios qui ín pace 
requiescunt, ut etíam pro eís oremus, sed magis ut ipsi 
pro nobis ,ut eorum vestigiis adhaereamus. Haec ibi. Et 
serm. 159, alias De Verbis Apostoli 17, cap. sive num. 1, in 
eamdem sententiam sic ait: ^A/abeft  £cclesíastica 
disciplina, quod fideles noverunt, cum Martyres eo loco 
recitantur ad altare Dei, vubí non pro ipsis oretur; pro 
ceterís autem commemoratis defunctis oratur. Injuría est 
enini pro Martyre orare, cujus nos debemus orationtbus 
commendari. Haec Augustinus; ex quibus omnibus 
dilucidius intelligere potes quid sit offerre pro Martyre. Si 
haec uberius cupis, consule in citata loca Tertulliani ac 
Cypriani notationes Pamelii. 


?94. Recitabantur post Apostolos nomina sanctorum 
Martyrum, prout etiam docet sacrae Missae Canon, qui 
habet: Communicantes, et memormíam venerantes ín 
primis, etc. . Recitabantur ex scripto secundum 
praerogativam status et meritorum, nec tantum nomina 
Martyrum, sed et aliorum Sanctorum. Unde et Augustinus, 
in lib. De sancta virginitate, cap. 45, sive num. 46, haec 
ait:  Perhibet eniím  praeclarissimum | testimonium 
Ecclesiíastíca auctoritas, in qua fidelibus notum est quo 
loco Martyres, et quo defunctae Sanctímoníales ad altaris 
sacramenta recitentur. Haec ille. Ex praedicta igitur nota 
dierum natalium sanctorum Martyrum pro 
commemorationibus faciendis, Martyrologii conscribendi 
provenit occasio. Cum etenim frequens esset Martyrum 
numerus (decem enim illis, quas numerant, 
persecutionibus in unaquaque provincia necatos fuisse 
quamplurimos, nemo poterit dubitare), atque in chartis 
Ecclesiae singulorum nomina, et dies quibus martyrium 

consummassent, notata haberentur; ex iisdem 
Ecclesiasticis monumentis pridie diei natalis, ut hodie fit 
in Martyrologio, annuntiabantur nomina in Ecclesia, 
quorum natdlitia recensenda essent die sequenti, 
eorumdemque una cum sacrificio foret commemoratio 
facienda. 


5. Ejusmodi Ecclesiasticas tabulas, quibus singulorum 
Martyrum natalitia conscripta haberentur, a Tertulliano 
Fastos fuisse appellatas, optime  eruditeque notat 
Pamelius in dicta epistola 37 Cypriani. Ille enim, in lib. De 
corona militis, cap. 15, haec ait: abes tvos census, tvos 
Fastos: nihil tibi cum gaudiis, saeculi, etc. Haec 
Tertullianus, idcirco quod in dictis sanctorum Martyrum 
natalitiis solebant Christiani mutua inter se caritate 
gaudere, quando et convivium, quod Agapen dicebant, 
celebrare in ipsa Memoria, in Ecclesia, inquam, Martyris 
consueverant; licet, quod ad locum spectat, usum illum 
concilium Laodicenum, can. 38, restrinxerit. 


6. Reperimus apud Gregorium Nazianzenum, in 
Carminum lib. 2, Historica, sect. 1, Poémata de seipso, 
carm. 17, De vitae differentiis, sive De diversis vitae 
generibus et adversus falsos Episcopos, vers. 67, ejusmodi 
Agapas dici alio nomine sacrum epulum  natalitium. 
Idemque, in Oratione 24, /n /audem sanctí Cypríani, num. 
4, haec de commemoratione Martyrum: Omnium quidem 
Martyrum memoria laeta solemnitate colenda est. |n 
eamdem sententiam Theodoretus, De evangelicae 
veritatis ex . Gentilium philosophia cognitione, sive 
Graecarum affectionum curatione, in lib. sive serm. 8, qui 
De Martyribus inscribitur, in fine, hsec ait: Dominus Deus 
..illos quidem (deos gentium scilicet) cassos gloría 
vanosque reddidit, hís autem (Martyribus) /onorem 
illorum dedit. Pro Pandiis, Dasiisque, ac Dionysiis (hoc est 
Jovis Liberique patris solemnitatibus), ef a//ís festis 
vestris, Petro, Paulo, Thomae, Sergío, Marcello, Leontio 

[Panteleemoni] | Antonino, | Mauritio |. aliisque | sanctis 
Martyribus solemnitates populari epulo peraguntur; 
proque illa veteri pompa, pro turpi obscoenitate et 
impudentía, fiunt modestae, castae ac temperantíae 
plena? festivitates, non illae quidem mero delibutos, non 
commessationibus leves, non cachínnis solutae, sed 
divinis canticis personantes, sacris sermonibus audiendis 
intentae, quibus ad Deum preces non síne sanctis lacrimis 
et suspiriis submittuntur. Haec ille. Similiter Gregorius 
Nyssenus, in Fita magni illius Gregorii, cognomento 
Thaumaturgi, qui vixit temporibus Decii, haec de populari 
laetitia, in natalitiis Martyrum ab illo instituta: Descendit, 
inquit, rursus ad urbem, et, omni circa regione undique 
peragrata (ac Jperlustrata, additamentum et quasi 
corollarium studii erga Numen divinum instituebat, apud 
omnes ubique populos sanciens, ut nomíne eorum quí pro 
fide decertassent, dies festí atque solemnes conventus 
celebrarentur. Cumque adalíi ín alium locum corpora 
Martyrum diduxissent, per anniversarii circuli ambitum 
congregati laetabantur, ín honorem Martyrum ferias 
agentes, elc. Et paulo inferius: Cum animadvertisset enim 
quod propter corporis voluptates simplex et imperitum 
vulgus ín errore simulacrorum cultus permaneret, quo 
maxime id qvod praecipuum est, interim in iis 
assequeretur, nempe, vut, vanis superstitionibus relictis, 
ad Deum converterentur, permisit eis ut in memoriam 
sanctorum Martyrum sese exhilararent et oblectarent, 
atque ín laetitiam effunderentur. Haec Nyssenus, paulo 
ante finem citatae V//fae, ex translatione Siphani. Quae 
cuncta voluimus recitasse ob «exactam praedictae 
Tertulliani sententiae explicationem, . quod scilicet 
Christiani suos haberent census et fastos, nec esset 
videlicet quod vana illorum gaudia inviderent; per fastos 
nimirum intelligentis Ecclesiasticas tabulas, in quibus 
Christianorum solemnitates ipsaque natalitia Martyrum 
certis diebus notata haberentur, e quibus, ut diximus, 
Martyrologii conscribendi profluxit origo. Haec de his 

7. At antiquitas veneranda et ab Apostolis manans 
semperque servata atque propagata traditio non tantum 
egit ut anniversaria celebritate sanctorum Martyrum 
commemoratio ageretur, sed etiam vut in ipsorum 
honorem Memoriae passim erigerentur; eo quippe 
nomine a majoribus nominatae sunt Ecclesiae quae in 
honorem sanctorum Martyrum Deo consecrarentur, vut 
sanctus Augustinus testatur, De Civitate Dei, lib. 22, cap. 
10. Qui quidem laudabilis usus Apostolorum temporibus, 
ut dictum est, visus est duxisse principium, ea nimirum 
occasione quod veneranda Martyrum corpora sub altare 
recondi consueverint, secundum illud Joannis, Apocalypsi, 
cap. 6, 9, ut omnes praesertim antiquiores declarant 
interpretes: V/dií subtus altare animas interfectorum 
propter verbum Dei, et propter testimonium quod 
habebant. Cumque ipsa altaria sepulcra esse Martyrum 
viderentur, ac subinde eadem praeclara memoria 
Martyrum haberentur; quae eadem ex causa 
superaedificarentur Ecclesiae, seque Martyrum 
Memoriae dicebantur. 


8. Accidit insuper ut pium ardensque fidelium in 
Martyres studium non satis esse putaret, si unius vel 
alterius Martyris in uno tantum loco esset Memoria 
collocata, sed plures optaret. Quamobrem factum est, ut 
non sine reliquiis ejusdem Martyris in ejus honorem altare 
erigere et Memoriam superstruere liceret, id legibus 
Ecclesiasticis prohibentibus (Concilium Africanum, can. 
50). Quamobrem, cum ex corpore Martyris sumptae 
reliquias in pluribus altaribus collocarentur, id effecerunt 
ut plura unius ejusdemque Martyris sepulcra atque 
Memorias — dicerentur, proque numero altarium, 
sepulcrorum numerus augeretur. 


9. Sed ex his ansam calumniandi nacti sunt 

Novatores, vut, sicut stulte, ita et temere dicerent 
Catholicos quibusdam illusisse praestigiis, ut frequenter 
unius Martyris corpus diversis in locis traderent situm 
esse; ignorantes, vel nescire dissimulantes, nos non 
dicere in diversis sepulcris unum idemque integrum esse 
corpus, sed in singulis, ut dictum est, sepulcris unius 
Martyris conservari reliquias, ac proinde eidem honorem 
eumdem impendi ac si integrum esset corpus. Nam 
sententia Gregorii Nazianzeni est, in Oratione 4, Contra 
Julianum 1, num. 69, easdem praestare virtutes quaslibet 
Martyris sanguinis guttas et exigua passionis signa, quas 
integra corpora; ac proinde non esse indecens ut unius 
Martyris plura erecta appareant monumentd, cum 
alioqui, nisi lex Christiana prohiberet, nec indecens videri 
posset, etiam sine ipsorum reliquiis, eisdem excitari 
Memorias, utpote testes eorum virtutis egregiae et 
beneficiorum, eorumdem ope consecutorum. Nan, si licet 
ad sacra profanum exemplum adducere, de multis /VEneae 
et aliorum sepulcris Dionysius Halicarnasseus hanc ipsam 
affert rationem, in lib. 1  Zj/storíae Romanae, sive 
Antiquitatum Romanarum, cap. 54, num. 1, sic dicens: 
Qvod sí quem perplexum facit quod Eneae sepulcra 
narrentur et monstrentur ín multis locís, nec possit nisi in 
uno esse conditus; cogitet hanc dubitationem esse 
vulgarem..., et intelligat quod quamvis unicus locus capiat 
corpora talium, apud multos tamen monumenta eis facta 
sunt in gratiam acceptce utilitatts cujuspíam. Haec ille. 


10. At de cura sacrarum reliquiarum sanctorum 


Martyrum agemus in fine hujus de Martyrologio 
scriptionis. 


CAPUT V 


A QUIBUS PRIMUM SCRIPTA SINT MARTYROLOGIA 

dedit, ab omnibus praedicatur Eusebius Pamphili, 

Episcopus Caesariensis. Id etenim in primis testatum 
habetur in epistola quae fertur nomine sancti Hieronymi 
ad Chromatium et Heliodorum, de cujus fide inferius 
disputabimus. Id profitetur Beda,in lib. Aefractationis ín 
Actus Apostolorum, cap. 1,135; hoc ipsum etiam Walfridus 
Strabo, in lib. De rebus Ecclesíasticis, cap. 28, in fine; id 
denique recentiores omnes, ac novissime Molanus, in 
libello quem scripsit De Martyrologiis, cap. 2. 


dicas omnium qui scribendo Martyrologio operam 


2. Post Eusebium, id ipsum praestitisse sanctum 
Hieronymum, iidem omnes affirmant; non quod ipse 
auctor illius fuerit, sed quod Martyrologium, ab Eusebio 
graece scriptum, a se translatum Latinis tradiderit. Id 
enim Beda, ubi supra, his verbis: Quibus adstipulatur, 
inquit, et //ber Martyrologii, qui beati Hteronymi nomine 
ac praefatione attitulatur; quamvis idem Hieronymus illius 
libri non auctor sed interpres, Eusebius autem auctor 
exstitisse narretur. Hsec Beda, Walfridus item in eamdem 
sententiam, . ubi supra, haec ait — Zjeronymus 
Martyrologium, secutus Eusebium Caesareensem, per 
anní circulum conscripsit, ea occasione ab Episcopis 
Chromatio et Heliodoro illud opus rogatus componere; 
quia Theodosivs, religiosus Imperator, ín Concilio 
Episcoporum laudavit Gregorium, Cordubensem 
Epíscopum, quod omni die, Missas explicans, eorum 
Martyrum, quorum natalitia essent, nomina plurima 
commemoraret. Hactenus ille, nec aliunde quam ex dictis 
epistolis, quae in hanc diem editis Martyrologiis praefigi 
consueverunt; quas et nos, quo de rei veritate exactior 
certiorque cognitio habeatur, suis titulis hic describimus. 


$. Sunt autem hujusmodi: 


« EPISTOLA CHROMATII ET HELIODORI EPISCOPORUM AD 
BEATUM HIERONYMUM DE OPERE MARTYROLOGII 

COLLIGENDO 


Domino sancto Patri Hieronymo 
Chromatius et Heliodorus Episcopi, in Domino 
salutem 


urbem esset ingressus, universosque  ltaliae 

Episcopos ad se  invitasset, et ob causam 
aliquantulorum Episcoporum, qui ex Ariana faece suas 
animas inquinassent, inquireret; contigit et nostram 
parvitatem in eodetn adesse Concilio. In quo, cum 
dicenda dicta essent et definienda definita, coepit 
Christianissitnus Princeps sanctum Gregorium, 
Cordubensis Ecclesiae in eo praeferre Antistitem, quod 
omni die, sive non jejunans, matutinas, sive jejunans, 
vespertinas explicans Missas, eorum Martyrum, quorum 
natalitia essent, plurima nomina memoraret. Factumque 
est ut omnes statueremus ad tuam scribere caritatem, vut 
famosissimos  Feriales de archivio «sancti Eusebii, 
Caesareae Palaestinae Episcopi, inquirens, Martyrum ad 
nos dirigas festa; ut possimus hoc officium per tuam 
sanctam industriam melius perfectiusque, ad honorem 
Dei, Martyribus exhibere». 


(fT religiosissimus Augustus Theodosius Mediolani 


Hactenus illi. 
4. Sequitur Hieronymi nomine epistola, hujusmodi 
inscriptionis titulo consignata: 


« BEATI HIERONYMI SUPER EO IPSO AD EOSDEM RESPONSIO 
Chromalio et Heliodoro sanctis Episcopis 
Hieronymus Presbyter 


Martyrum suorum triumphos excipere, quorum 


(f [worm Dominum nostrum Jesum Christum omni die 
passiones a sancto Eusebio, Caesariensi Episcopo, 

scriptas reperimus. Nam Constantinus Augustus cum 
Caesaream fuisset ingressus, et diceret memorato 
Antistiti ut peteret aliqua beneficia Cassariensi Ecclesiae 
profutura, legitur respondisse Eusebium: Obpibus suis 
Ecclesiam ditatam, nulla petendi benefícía necessitate 
compelli. Sibi tamen desiderium immobile exstitisse, ut 
quidquid ín PBepublica Romana gestum sit erga Sanctos 
Dei, judices judicibus succedentes ín universo orbe 
Romano, sollicita perscrutatione, monumenta publica 
discutiendo, perquiírerent; et qui Martyrum, a quo judice, 
in qua provincia vel civitate qua die, quave 
perseverantía, passionis suae obtínuerunt palmam, de 
ipsis archiviis sublata, ipsi Eusebio, regio jussu dirigerent. 
Unde factum est, ut, idoneus relator exsistens, et 
Ecclesiasticam historiam retexeret, et omnium paene 
Martyrum provinciarum omnium Romanarum trophaea 
diligens historiographus declararet; quatenus omni die, 
sacrificium Deo offerentes, eorum nomina meminissent, 
studentes qui die ipso quo sacrificium offerretur, victores 
diaboli exstitissent, et martyrii sui triumpho pollentes 
atque ovantes ad Regem suum pervenissent Christum. 
Hac de causa singulorum mensium singulorumque dierum 
festa conscripsimus, ut jubere dignabamini, perennem 
nostrae parvitatis memoriam fore credentes, cum diebus 
omnibus per tot annorum spatia sancta Sanctorum 
nomina fuerint festive celebrata. Et, quoniam per singulos 
dies, diversarum provinciarum diversarumque urbium 
plusquam octingentorum et nongentorum Martyrum sunt 
nomina nominata, ut nullus dies sit, qui non intra 
quingentorum numerum reperiri possit — adscriptus, 
exempto die Kalendarum Januariarum; considerans, inter 
innumerabiles turbas, lectoris animum intra unum 
mensem posse lassescere, ne id eveniat, breviter et 
succincte eorum qui sunt in amplissima festivitate in suis 
locis, tantum prae omnibus memoratus sum, ut, amputato 
fastidio, unus de omnibus sufficiat libellus adscriptus. 
Sane in prima parte libelli omnium beatorum Apostolorum 

festa conscripsimus, ut dies varii non videantur dividere 
quos una dignitas Apostolatus in caef/esti gloría fecit esse 
sublimes». 


5. Hucusque epistola, Hieronymi nomine scripta; cui 
quidem primo aspectu adstipulari videtur et Cassiodorus, 
omnibus praedictis Auctoribus antiquior. In libro enim De 
Institutione divinarum lectionum sive /itterarum, cap. 32, 
haec ait: ££ /deo futurae beatitudinis memores, vitas 
Patrum, confessiones fidelium, passiones Martyrum legite 
constanter (quas, inter alia, in epistola sancti Hieronymi, 
ad Chromatium et Heliodorum destinat, procul dubio 
reperitiís), qui per totum orbem £terrarum floruere; vt 
sancta imitatio, vos provocans, ad ccelestía regna 
perducat. Haec ille. Joannes Molanus, vir quidem pius et 
eruditus, in sua tractatione quam scripsit — De 
Martyrologiis, quamque auctam posuit in appendice sui 
Usuardi secundo editi, cap. 2, sicut praedictas nuper 
recitatas epistolas non esse memoratorum Antistitum nec 
Hieronymi putat, sed illorum nomine esse suppositas; ita 
nec Cassiodorum de praedicta Hieronymi nomine scripta 
epistola existimat intellexisse. Certe quidem Molani 
sententiae haud invitus adstipulor. 


6. Sed, quoniam praedictae epistolae jam antiquitus 
videntur receptae ac paene temporum diuturnitate 
praescriptae, habentque gravem assertorem Walfridum 
Strabonem, quem ante annos octingentos claruisse 
constat, cujus de praedictis epistolis grave testimonium 
recitavimus; non perfunctorie tanta res tractanda videtur, 
sed de illarum fide accuratius agendum ac sollicitius 
perscrutandum, ipsasque ad lapidem Lydium, ad ipsam, 
inquam, rerum ac temporum exactam historicam rationem 
afferre atque conferre, operae pretium fuerit, ut quid 
verum quidve adulterinum sit, perfacile dignosci queat. 


7. Agemus ergo de singulis, ac in primis, quidnam 

quadleve fuerit Eusebii, quod dicunt, Martyrologium; 
simulque tractabimus de Hieronymi versione, ac denique 
de fide praedictarum epistolarum. 


CAPUT VI 


DE  EUSEBII LIBRO DE MARTYRIBUS AC 
VERSIONE HIERONYMI 


librum De Martyribus non alium fuisse quam 

compendiosam . omnium . sanctorum Martyrum 
collectionem, ea brevitate contextam qua Martyrologia 
noscuntur esse conscripta; hacque de causa illum ab eo 
scriptum librum De  Martyribns, esse 4a pluribus 
Martyrologium appellatum. 


diee omnino certum est qui existimarunt Eusebii 


2. Sed quam mendaciter haec dicantur, non aliunde 
nec ab alio quam ab ipsomet libri auctore Eusebio 
testimonium petamus. Ipse enim in suis A/storíarum libris 
de eo frequentius meminit, et qualis tuerit non obscure 
describit. Ac primum quidem, lib. 4, cap. 15, circa finem, 
cum agit de Pionio, Martyre perillustri, haec ait: Qua/em 
denique et quam insignem mortem, praeter alias omnes 
res ab eo tanta cum admiratione gestas, eos quibus 
libitum est cognoscere, ad libellum a nobis " De veterum 
Sanctorum martyriis " ín unum redactis editum, qui 
quidem omnía facta  illivs plenissime complectitur, 
amandamus. Idem, lib. 5, in prooemio, alias cap. 1, de 
eodem commentario agit his verbis: 7ofa ///Ja epistola, 
scilicet Lugdunensis F£cc/lesíae, quae accuratissimam 
istarum rerum explanationem complectitur, in libro " De 
Martyribus " a nobis composito, qui non solum veram 
rerum gestarum narrationem, sed etíant illustría vtrtutum 
exempla, ad vitam pie degendam accommodata, 
continet, posíta est; tamen quaecumque ad hoc institutum 
spectare videantur, ea ín praesentía ex eodem repetens, 

in hunc Historiae nostrae locum colligabo. Et inferius, 
eodem libro 5, cap. 4, sub fine, in hunc modum: Perfacile, 
inquit, s/ cuí visum fuerit, licet ista plenissime cognoscere, 
modo illam epistolam, quam ín libro nostro "De 
Martyribus', ut dictum est, posuimus, accurate volverit 
evolvere. Hsec ille. Ex quibus plane colligitur, tantum 
abesse vt ille Eusebii liber De Martyribus fuerit ex Actis 
Martyrum in compendium redacta narratio, ut potius, 
respectu  prolixitatis ejus, ipsi ejusdem Auctoris 
Historiarum libri videantur fuisse, in his quae ad Martyres 
spectant, illius epitome. 


$. Sed audiamus cetera, quibus eadem certiora 
redduntur. Idem Eusebius, eodem lib. 5, cap. 21, cum agit 
de Apollonio Senatore Martyre, haec habet ad caicem: 
Istius vero coram judice verba, et responsa, quae ad 
Perennii judicis rogata dabat, et Orationem apologetícam 
apud Senatum habitam, sí cui libitum fuerit accurate 
cognoscere, ex libro nostro, quem "De veteribus 
Martyribus" composuimus, manifesto intelliget. Hactenus 
de eo libro Eusebius. Quantum ergo putandum est illud 
fuisse volumen, quod non tantum ipsa Acta Martyrum, 
rogata et responsa, ac cetera ad eorum martyrium 
spectantia continebat, sed etiam ipsorum apologias, etsi 
non dliorum, certe Apollonii, descriptas habebat? De 
Apollonio verba faciens sanctus Hieronymns, in lib. De 
Scriptoribus Ecclesiíastiícts, cap. 42, haec ait: /mperato vut 
rationem fidei suae redderet, insígne volumen composvit, 
quod in Senatu legit, etc. Ex his itaque plus satis 
conspicue potest intelligi qualis quantusve fuerit Eusebii 
De Martyribus liber. Quibus quidem in primis erroris 
redarguuntur qui putarunt illum non aliud fuisse quam 
breve Martyrologium, idemque a sancto Hieronymo in 
Latinum conversum, Latinis Ecclesiis legendum traditum. 


4. Rursum ex ipsis impostura detegitur ejus 
epistolae, quae, Hieronymi nomine scripta, superius est 

recitata, qua dicitur Eusebius, opera Constantini 
Imperatoris, collegisse totius Christiani orbis Martyres, 
eoque libro illorum certamina conscripsisse. Quonam 
pacto, quaeso, unus liber, volumen unum, tot Martyrum 
Acta continere valuisset, ad quorum tantum nomina 
recensenda vix sufficere potuisset? Equidem, si tam 
prolixe, ut fecit in aliis, totius Ecclesiae Catholicae ab 
ipso scribendae fuissent res gestae sanctorum Martyrum, 
non unus liber, non centum (audacter dicam), non 
denique mille fuissent satis; immo, usurpare liceat et 
illam Evangelicam hyperbolem, apud Joannem, cap. 21, 
25, nec ipsum mundum eapere potuisse eos, qui de ea re 
scribendi fuisseiit, libros. 


5b. Quod autem ad Hieronymum spectat, nequaquam 
cum illis dixerimus ipsum in Latinum transtulisse librum 
illum Eusebii De Martyribus. Qui enim fieri potuit ut una 
epistola, quam de ea re conscripsisse testatur 
Cassiodorus,  praegrande volumen . comprehendere 
potuisset? Quin potius existimandum est, Hieronymum 
brevi summa librum illum Eusebii in compendium 
redegisse, ipsumque opus postea Martyrologium esse 
dictum ac Hieronymi nomine nuncupatum. 


6. Haec autem, etsi satis esse videantur ad 
praedictarum litterarum imposturam arguendam, tamen, 
quo nullus remaneat dubitandi locus, et cuncta sint toto 
caelo lucis veritate perspicua, age, de rebus singulis in 
eis contentis paulo fusius disseramus. 


CAPUT VII 


DE FIDE EPISTOLARUM QUAE CHROMATII, 
HELIODORI ET HIERONYMI NOMINE INSCRIPT/E 
SUNT 

Episcoporum nomine ad Hieronymum scriptam, in 

primis ex ejusdem inscriptione imposturam facile 
deteges, si illorum temporum loquendi generis habueris 
rationem, dum in ea prsaedicti Episcopi, immo ipsa 
Synodus (Synodi enim, quam praetexunt, nomine scribere 
profitentur) ipsum Hieronymum Presbyterum appellant 
Patrem; cujus quidem nomenclaturae nullum prorsus 
penes illorum temporum Scriptores exemplum invenies, ut 
in inscriptione litterarum Episcopi vel ipsa Synodus 
Presbyterum cujusvis meriti dicant Patrem, cum alioqui et 
amplissimarum sedium Episcopos et Patriarchas nonnisi 
Fratres consueverint appellare. 


(Dro; pertinet ad epistolam, Chromatii et Heliodori 


2. Habetur mentio in eadem epistola de quodam 
Concilio, ex totius Italiae Episcopis Mediolani, Theodosio 
Imperatore praesente, coacto. Verum, istud commentum 
esse non dubites. Qui enim fieri potuit ut tam celebris 
Synodus sic e Scriptorum monumentis exciderit, sic 
silentio fuerit obvoluta, ut nullus illorum temporum 
Scriptorum, quorum sane haud exiguus fuit numerus, nec 
nomine tenus ejus meminerit? Sed haec manifestiora 
reddentur, si lucubrationum Hieronymi temporis exacta 
ratio habeatur. Quando, rogo, volunt illam Synodum 
coram Theodosio Mediolani congregatam? Num cum 
primum, adversus Maximum tyrannum pugnaturus, 
Constantinopoli anno decimo sui imperii in Italiam venit? 
Certe id dici non posse, quae sanctus Hieronymus scribit, 
vehementer repugnant. Dum enim, in lib. De Scriptoribus 
Ecclesiíastícis, ad calcem, sive cap. 1355, cunctas, quas 
hactenus usque ad annum decimum quartum ejusdem 
Theodosii Imperatoris elaborasset, lucubrationes 
recenset, ne verbum quidem de conscripto vel a se 
translato libro illo De Martyribus habet, quem statim post 
illam Synodum scriptum esse illae ipsae recitatae 
epistolae indicant. Ex quibus satis apparet, dictam 
Synodum commentitiam ad primum Theodosii 

Mediolanum adventum non posse referri. 


$. Quod si ad secundum adventum ejus (bis tantum 
post adeptum Imperium in Italiam venisse certum est), 
quando iterum ad expugnandum Eugenium tyrannum ex 
Oriente in Italiam descendit, eamdem Synodum 
Mediolani celebratam esse dixerint; certe ratio temporum 
contradicit. Descendit Theodosius in Italiam cum exercitu, 
anno decimo sexto eodemque ultimo sui Imperii; 
decernensque cum Eugenio, sexta die Septembris illum 
obtinuit; inde Mediolanum se contulit. Quae autem tunc 
ab eo illic sunt facta usque ad diem decimam septimam 
Januarii, qua ex hac vita migravit, Ambrosius ea Oratione 
quam habuit in ejus funere, et alii illorum temporum 
Scriptores exacte describunt; adeo, ut nullum ejusmodi 
cogendi Concilii reliquum fuisse tempus, appareat. 


4. Ex his itaque totum illud commentum de litteris 
ex praedicta Synodo datis, aliisque rebus quae iisdem 
continentur epistolis, plane clara luce detegitur; ut quod 
in illis habetur de Gregorio Episcopo Cordubensi, 
matutinas ac vespertinas Missas agente. Augustinus 
etenim, qui iisdem temporibus vixit, id tantum quinta feria 
Majoris Hebdomadae in Coena Domini in Ecclesia 
Catholica fieri consuevisse, testari videtur, scribens ad 
Januarium, epistola 54, alias 118, cap. 5, sive num. 6 et 7; 
licet sciamus olim temporibus Cypriani matutinum ac 
vespertinum Sacrificium in Africa offerri in usu fuisse, ut 
idem Cyprianus testatur ad Caecilium scribens, epistola 
65, editionis Pamelii, num. 15 et 16, quem morem apud 
f[Egyptios tantum perseverasse, auctor est Sozomenus, 
Historía Ecclesíastica, lib. 7, cap. 19; quamvis etiam 
sciamus, in Concilio Agathensi, can. 30, secundum 
recentiorum lectionem, haberi mentionem de Missis 
matutinis et vespertinis, et ex eo apud Gratiani Decretum, 
part. 3, De consecratione, distinct. 5b, pars 4, can. 13, 
Convenit ordínem Ecclesíae. Sed in haec non obnitimur, 

cum sciamus Ecclesiasticorum rituum diversam fuisse 
diversarum Ecclesiarum consuetudinem. Deprehenditur et 
in eo de Gregorio impostura, dum dicitur ipsum etiam 
jejunii tempore celebrasse natalitia Martyrum; diversam 
quippe ab his fuisse Ecclesiae consuetudinem, testantur 
antiqui canones, ut Concilii Laodiceni can. 51, apud 
Martini Bracarensis Collectionem, can. 48, et apud 
Gratiani Decretum, part. 2, causa 3$, quaest. 4, pars $3, 
can. 8-9, Non oportet ín Quadragesima, et Non licet ín 
Quadragesima. 


5. Quod insuper tam in dicta Episcoporum epistola, 
quam in ea quae ad eosdem Hieronymi nomine reddita 
habetur, Eusebius, Episcopus Caesareae sanctitatis 
elogio commendatur, pro monstro quidem habetur. 
Etenim, etsi oiim sanctitatis titulus communior esse 
videretur, ut non solum, vut hodie, illis tribueretur 
Christianis qui vita functi in caelo regnant cum Christo 
sed et quibuscumque laudabilioris vitae fidelibus; datum 
tamen aliquando homini haeretico, nemo dicere jure 
poterit. At vero quibus titulis idem Hieronymus Eusebium 
ipsum nominare consueverit, ab ipso audiamus; qui ad 
Pammachium et Oceanum scribens, epistola 84, alias 65, 
num. 2, haec de eo: /mpietatis Arii apertissimus 
propugnator est, etc. In fine etiam plura habet in 
eamdem sententiam. In Apo/ogía adversus Rufinum, lib. 1, 
num. 8, haec de eodem: £usebius, Episcopus Caesariensis, 
Aríanae quondam signifer factionís; et lib. 2. num. 15 
eumdem  príncipem Arianorum appellat. Idem ad 
Ctesiphontem, epistola nunc 132, num. 3$, agens de 
scriptis ipsius: Quem, inquit, fuisse Aríanum, nemo est qui 
nescíat. Et ad Minervium et Alexandrum monachos, 
epistola 119, alias 152, num. 11, ipsum errasse in 
dogmatum veritate aperte testatur. Ecce tibi quibus 
titulis, et quam diversis a praeconio sanctitatis, Eusebius 
a Hieronymo nuncupetur, ut ex his saltem liquido 
cognoscas, alium longe diversum a Hieronymo fuisse 

epistolae illius auctorem, quem etsi aliud non esset ac 
cetera de eodem consentirent, ab eo esse longe 
diversum, ex dicendi stylo, non est qui eam epistolam 
legens, facillime non cognoscat. Haec de verbis. 


6. Quod si res ipsas in ea conscriptas disquiras, 
magis magisque imposturam intelliges. Si enim vera sunt 
quae inter Constantinum Augustum et Eusebium acta 
idem Auctor enarrat; quae tanta modestia in Eusebio, qui 
suarum laudum egregius praedicator semper est visus, ut 
illa silentio praeterierit, cum eadem saepius repetendi, 
quoties agit de libro a se De Martyribus scripto, 
opportuna se daret occasio? Consuevit enim ipse res a se 
cum Constantino gestas narrare, extollere easdemque 
saepius inculcare, ut De Vjta Constantini, lib. 2, cap. 45,46 
et 47; lib. 5, cap. 57,59,60,61 et 62; et lib. 4, cap. 32,35, 
$4,355 et 36. Quod demum Awvctor, quisquis ille fuerit, in 
eadem epistola excipit de Kalendis Januarii, quasi ea die 
nullus passus sit Martyr, quam mendax ac frivola ea sit de 
Kalendis exceptio, consule quae inferius notantur die 1 
Januarii, 5b. 


7. Haec jam satis, etsi alia quoque superessent, ad 
coarguendam praedictarum epistolarum falsitatem 
sufficere existimamus. 


CAPUT VIII 


DE ANTIQUO MARTYROLOGIO ROMANO S/EPIUS AUCTO 


Martyrologii scriptorem Eusebium fuisse; quem 
quidem nec Martyrologium scripsisse, ex ejusdem 
Auctoris saepe iterata atque testata sententia superius 
demonstravimus. Ab ipso enim Acta sanctorum Martyrum 
copiosissime fuisse conscripta et non compendiosam de 
illis narrationem, ut communi loquendi usu Martyrologium 


daher: nonnulli, ut vidimus, primum omnium 

dici possit, satis est superius declaratum. 


2. Quod si ob id tantum quod scripserit res gestas 
Martyrum, Martyrologii auctor dicendus est; cur non 
potius, eadem ex causa, in eo genere sanctae Romanae 
Ecclesiae Protonotariis primae sunt deferendae, iidemque 
dicendi conscribendi Martyrologii primi auctores? lpsi 
enim, ut in nostrae narrationis exordio dictum est, initio 
nascentis Ecclesiae sub Clemente, Romano Pontifice, id 
locupletius ac diligentius praestiterunt; quorum etsi 
exciderint commentarii, nomina saltem Martyrum, quae in 
Romano Martyrologio hactenus recensita reperiuntur, 
integra remansisse, nemo negarit. Unde merito jureque 
dicere possimus, non a Hieronymo, non ab Eusebio, sed 
ab ipsis Sanctae Romanae Ecclesiae Protonotariis, jam 
inde a temporibus sancti Clementis Papae, Romanum 
Martyrologium originem ducere et initium auspicari; quod 
diversis temporibus, ut auctus est subinde Martyrum 
atque aliorum Sanctorum numerus, incrementum accepit. 
Ac in primis ex scriptione illa Hieronymi, quam 
Cassiodorus, ubi supra, cap. 32, appellat epistolam, 
perbrevem certe fuisse libellum, Usuardus in svi 
Martyrologii praefatione testatur. Putamus etenim, etsi 
non antea, tunc saltem Orientalis Ecclesiae Martyres 
eidem accessisse; quos enim ex Eusebio Martyres 
Hieronymus summatim collegit, majori ex parte fuisse 
Orientalis Ecclesiae, facile potest intelligi. 


$. Quidnam vero qualeve fuerit Martyrologium 
Romanum sic auctum, sanctus Gregorius Papa, scribens 
ad Eulogium, Episcopum Alexandrinum, epistola 29, lib. 8 
Registri Epistolarum, Indictione 1, exactam in haec verba 
reddidit rationem: Nos autem, inquit, paene omnium 
Martyrum, | distinctis per dies singulos passionibus, 
collecta ín uno codice nomina habemus, atque 
quotidianis díebus ín eorum veneratione Missarum 
solemnia agimus. Non tamen ín eodem volumine quis 

qualiter sít passus índicatur; sed tantummodo nomen, 
locus et dies passionis ponitur. Unde fit vut multi ex 
diversis terris atque provinciis per dies, ut prcedixi, 
singulos cognoscantur martyrio coronati Sed haec 
habere vos beatissimos, credimus. Hactenus Gregorius; 
qui, dum ait se existimare eamdem collectionem 
Martyrum, quam nos Martyrologium dicimus, aeque ac 
Romae reperiri apud Eulogium, Episcopum Alexandrinum, 
et alios collegas, satis insinuare videtur fuisse in 
universali Ecclesia, hac etiam ex parte, declaratam 
communionem Sanctorum, ut quos Romana coleret, 
eosdem et ceterae longe positae venerarentur Ecclesiae. 


4. Hoc ipsum simplex absque alio additamento 
Romanum Martyrologium, idemque perbreve, in quo 
tantum nomina Martyrum, locus ac dies passionis positi 
haberentur, est illud ipsum cujus meminit Ado in svi 
Martyrologii praefatione his verbis: Auvíc operi, vt dies 
Martyrum verissime notarentur, quí confusi ín Kalendis 
satis inveniri solent, adjuvit venerabile et perantíquum 
Martyrologium, ab urbe Roma Aquilejam cvuídam sancto 
Epíscopo a Pontifice Romano directum, et mihi 
postmodum a quodam religioso fratre aliquot diebus 
praestitum; quod ego, diligenti cura transcriptum, positus 
apud Ravennam, ín capite hujus operis ponendum putavi. 
Haec Ado. Porro in omnibus, quae viderim, Martyrologiis 
Adonis impressis, illud ipsum Roma acceptum 
desideratur. Egregiam certe ac viris eruditis dignam 
optatamque navasset operam Mosander, si ejusmodi 
illustre vetustatis monumentum, quod in suo manuscripto 
Adone haberi testatur, una cum ipso Martyrologio Adonis, 
quod post Surium ad septimum tomum Vitarum Sanctorum 
adjecit, edidisset. 


5. Ceterum, post haec, Romani Martyrologii diversa 
esse coeperunt exemplaria, quorum  adlia absque 
additamento, in eadem, qua sunt scripta, simplicitate 

remanserunt: alia autem alias ac diversas in dies 
accessiones acceperunt, ac in primis, ut non tantum, quod 
habet Gregorius, ipsa nomina Martyrum, diem locaque 
passionum contineret; sed, quod desiderari videbatur, 
quid quis sit passus, saepe perbreviter narraretur. 
Auctumque insuper est Sanctorum numero, dliis 
superadditis Martyribus . et  Confessoribus, . cum 
diversarum Ecclesiarum particulares Martyres, quorum 
annud celebritate natalitia agerentur Martyrologio illi 
antiquo conjungerentur. Cum autem non aeque omnes ab 
omnibus adderentur Ecclesiis (de omnibus enim omnium 
Ecclesiarum Martyribus simul agere, visum est nimis 
prolixum atque laboriosum), inde accidit, ut, quot essent 
Ecclesiae, totidem fere haberentur Romani Martyrologii 
exemplaria, eademque inter se diversa. Nam, quod Satis 
sit in exemplum adduxisse, Ecclesia Principis Apostolorum 
in Vaticano, diverso a ceteris Urbis Ecclesiis, praedicta 
ex causd, utebatur Martyrologio, quod manuscriptum in 
ejusdem Ecclesiae bibliotheca hactenus asservatur. 


6. Verum, cum non tantum essent inter se diversa, 
sed mirum in modum depravata, optime consultum est, 
ut, sicut Catholicae fidei unitate omnes Ecctesiae unum 
corpus sunt in Christo, sub uno dvvisibili X Capite 
coagmentatae; ita etiam, uno eodemque emendato ex 
aliisque aucto utentes Martyrologio, eadem communione 
Sanctorum, uno eodemque ritu atque uno spiritu pariter 
omnes in Sanctis suis Deum collaudarent. Scimus, in eo 
restituendo piorum ac eruditorum v virorum sudasse 
ingenia; summaque adhibita diligentia, antiquorum 
multiplicium exemplarium collatione, qui irrepsissent 
errores ac menda esse emaculata atque purgata, ita 
tamen vut ab illo antiquo simplici ac minus affectato 
dicendi genere, quantum licuit, recedere non 
placuerit. Tantum enim venerandae antiquitati noveris 
esse tributum, ut non verba, sed errores displicuisse 
cognoscas. Habentur in eo ex omnibus Christiani orbis 

provinciis collecti Martyres. Ipsa etenim Romana Ecclesia, 
quas Apostolica auctoritate ceteris praeest, et materna 
caritate fideles omnes suos filios esse novit, non tantum 
Romae passos Martyres censuit esse suos, sed omnes 
ubique gentium se cum dolore peperisse congaudens, 
materno fovet amplexu; et quos scit coronis triumphalibus 
auctos, in caelesti gloria collocatos debito religionis 
obsequio veneratur. 


7. Verum, non datur singillatim singulorum nomina 
recensere, tum quod, ut ait sanctus Gregorius, Aomí/ia 27 
in Evangelia, num.4, ipsi sancti Martyres, Deo 
numerabiles, nobis super arenam multiplicati sunt, quía 
quanti sint, a nobis comprehendi non possunt (novit enim 
eos tantum ille, qui, ut habet Psalmus 146, 4, numerat 
multitudinem stellarum, et omnibus eis nomina vocat); 
tum etiam quod, ex instituto antiqui ritus Ecclesiae, 
brevitati esset consulendum. Nec est praeterea quod quis 
miretur, si in eodem ipso, de quo agimus, Romano 


Martyrologio clarissimos illos Martyres — videat 
praetermissos, quos nostro saeculo, ob tuendam 
propagandamque Catholicam fidem, poenas 


atrocissimas, si qui alii olim Martyres, in Anglia 
potissimum atque in Galliis ab haereticis passos, et in 
caelum, ut par est credere, inter alios Martyres aequali 
scimus triumphi gloria cooptatos; nec insuper illos 
inveniat recensitos, «qui, velut tonitrui filii, in 
similitudinem fulguris coruscantis novo Orbi, Evangelico 
lumine illuxerunt, ac fidei causa martyrium subiere. Non 
enim, ut apparet, fuit in praesens Romanae Ecclesiae 
institutum, novum conscribere Martyrologium, sed vetus, 
ut diximus, ex veteribus exemplaribus restituere. 


8. De quo etiam illud necessario lectorem 
monendum putamus, Romani Martyrologii triplicem 
hactenus in Urbe esse factam editionem, ejusque primam 
et secundam esse mendosam, nec satis dignam quae 

iterum praelo tradatur; quod cujus culpa acciderit, 
libentius silentio praeterimus. Tertia editio purior est 
atque  sincerior, facta anno  JDomini millesimo 
quingentesimo octogesimo quarto. llli enim tantum, vt 
legitimae atque germanae, accesserunt Litterae 
Apostolicae, datae die decima quarta Januarii eodem 
anno; cui etsi ex nostris Notationibus levis certe aliqua 
accessit emendatio, vel, si quid additum reperitur (quod 
quidem perraro factum . invenies), id nos ejus cujus 
summa est in Ecclesia auctoritas, constanti voluntate 
fecisse, lector intelligat. 


CAPUT IX 


DE CETERIS ANTIQUIS MARTYROLOGIIS 


Romano dumtaxat Martyrologio agere, tamen ab eo 

alienum non putamus, si summatim et reliquorum 
meminerimus; cum praesertim eadem omnia ab ipso 
ducant originem, ab eoque, veluti e fonte rivi, dimanent. 


pu hac in re nostrum praecipuum institutum sit de 


2. Habet, si quis plura quaerat, ejus argumenti 
luculentam, piamque, valde ac eruditam lucubrationem 
Reverendi Domini Joannis Molani, theologi Lovaniensis, 
quam in secunda sui Usuardi editione posuit, Zppendicís 
de Martyrologiis titulo praenotatam. De qua illud, quod 
dignum admiratione videtur, lectorem commonendum 
putamus; cur nempe ille, de cunctis Martyrologiis 
eruditam instituens tractationem, de Romano tamen 
Martyrologio agere praetermiserit? Id quidem non injuria, 
vel, quod procul abest a viro pientissimo, dolo malo 
factum noveris, sed quod existimavit Romanam 
Ecclesiam non alio quam Usuardi vti Martyrologio. Id 
enim ipse testatur eodem libello, cap. 2 et 4, sicque, 
agens de Martyrologio Usuardi, ea ratione et Romano 
satisfactum putavit; credidit enim nullum aliud reperiri 

Romanum Martyrologium ab eo quod typis excusum 
Venetiis, scriptum, emendatum  editumque habetur, 
auctore Alexandro de Peregrinis, Presbytero Brixiensi. 
Praeterierunt enim Molanum quamplurima antiqua 
manuscripta Romani Martyrologii exemplaria, ex quibus 
quodnam quadleve esset germanum ipsum Romanum 
Martyrologium, intelligere certius potuisset. Tolerabilis 
quidem et venia dignus error; cum ipse tam longe positus 
ea nesciverit, quas illi qui Romae agant, vix magno 
labore, pervigili diligentia et summa sunt industria 
consecuti. 


$. Gavisus vero non mediocriter fui, cum nuper 
opportune admodum, accincto jam ad secundam 
editionem typographo, conjecturam suspicionemque hanc 
meam ex litteris Reverendi Domini Henrici Gravii, 
theologi Lovaniensis, minime vanam aut inanem fuisse 
cognovi. Scribit is enim ad me, Reverendum Dominum 
Molanum, accepto jam recens edito Romano 
Martyrologio, notationes mox suas, quas in Usuardum 
jampridem scripserat, probe recognitas . auctasque, 
eidem Martyrologio attemperasse atque accommodasse, 
sed, eo praematura morte subtracto, minus facere 
licuisse. Quas proinde mihi causa fuit, ut apud 
praedictum Dominum  Gravium per |itteras agere 
coeperim, ut eruditissimi viri monumentum edere non 
praetermitteret; ita enim futurum, ut, duorum vel trium 
concurrente testimonio, veritati possit firmíus esse 
consultum. Equidem tanti viri, de Ecclesia Dei et veritate 
Catholica optime meriti, nec brevem schedulam deperire 
aequanimiter patior; cui, dicam ingenue, isthaec omnia 
hac ex parte accepta fero, quod in densissimam silvam 
primus ipse ingressus, mihi aliisque aditum patefecit. Quo 
etiam nomine cum ego tum eruditi omnes plurimum ei 
debere, lubenter agnoscimus et confitemur. Id hoc loco 
inserere visum fuit, partim boni viri memoriae causa, 
partim ne quis, ejus consilii ignarus, secus quam se res 

habeat, factum ejus accipere aut interpretari fortasse 
possit. Verum ea de re hactenus; jam ad institutum 
redeamus. 


4. Post Martyrologium Romanum, quod seque et 
Hieronymi nomine olim editum reperimus, illud Bedae 
primo loco ponitur; de quo Auctor catalogi scriptorum 
ejus, qui habetur excusus post praefationem ejusdem 
Bedae in lib. De temporum ratione, haec ait: Descripsit... 
Martyrologium de natalitiis Sanctorum diebus, ín quo 
omnes quos invenire potuit, non solum qua die, verum 
etiam quo genere certaminis, vel sub quo judice mundum 
vicerint, diligenter adnotare studvit. Hsec ibi. Mea 
quidem sententia nihil aliud Beda fecisse videtur, nisi 
quod Romanum Martyrologium, cujus, ut vidimus, sanctus 
Gregorius meminit, in Angliam per Augustinum vel 
successores allatum, aliquibus additionibus auxit quas 
aliquanto prolixiores fuisse, argumento sunt ea, quae ex 
eodem recitat Amalarius, De £cclesíasticis Officiis, lib. 2, 
cap. 24, et De ordine Antiphonarii, cap. 28. Aliquot tamen 
dies nominibus Martyrum vacuos reliquisse (causa autem 
ignoratur) eosque Flori additamentis suppletos, Ado in svi 
Martyrologii praefatione testatur. Meminit ejusdem Flori 
Usuardus, necnon et Sigebertus, De viris illustribus, cap. 
92. Fuit monachus Ordinis sancti Benedicti in monasterio 
sancti Trudonis, Leodiensis dioecesis, vut testatur 
Trithemius, De virís illustribus Ordinis sancti Benedicti, lib. 
2, cap. 44. 


5b. Post Bedam ac Florum, post annos circiter 
septuaginta, temporibus Caroli Magni [seu potius Caroli 
Calvi] Usuardus, et ipse monachus Ordinis sancti 
Benedicti, natione Gallus, ut de eodem tradit Trithemius, 
De viris illustribus Ordinis sanctí Benedicti, lib. 2, cap. 29, 
scripsit Martyrologium, et quod ab aliis praetermissum 
vidisset, adjecit. Id enim ipse in sua praefatione testatur, 
dum ait: PVenerabilium Hieronymi scilicet et Beda 

Presbyterorum . píis, quamvis | succinctis, super hoc 
provocabar descriptis; quorum prior brevitatií studens, 
alter vero quamplures dies íntactos relinquens, multa 
inveniuntur hujus operis praeterísse necessaria. Quos 
tamen secutus, censui et Flori, virí memorabilis, latiora 
jam in eo ipso negotio sequi vestigía, praesertim ín 
secundo ejusdem libro. Ibi enim multa, quae ín priore 
omíserat, et correxit et addidit. At, sí quid, praeter quod 
ab illis accepi, hoc opere auctum vel mutatum est, sagací 
a me indagine id perquisitum agnoscí poterit. Haec 
Usuardus; quibus constat non tantum ceterorum 
antiquiorum Martyrologia ab eo fuisse per suum aucta, 
sed etiam emendata. 


6. Post annos ab |Mhis circiter quinquaginta 
Wandelbertus, Diaconus ^et monachus  Prumiensis 
coenobii, qui claruit sub Lothario Imperatore anno Domini 
850, inter illorum temporum poetas non ignobilis, heroico 
carmine Martyrologium scripsit, ^ cujus meminit 
Sigebertus, De viris illustribus, cap. 128, et Trithemius 
pluribus, De viris illustribus Ordinis sancti Benedicti, lib. 2, 
cap. 36. Putatur illud ipsum esse quod apud Bedae tomum 
primum legitur sub titulo Z£phemeridum Beda, sive 
Compvuti vulgaris qui dicitur Ephemeriís; sed, cum in eo 
nonnulla recenseantur quae post Bedae tempora 
contigerunt, certe Bedae non esse, exploratum habetur. 


7. Post praedictos, Ado, Episcopus Trevirensis seu 
potius . Viennensis, vir  laudatissimus, qui claruit 
temporibus Gregorii Papae Septimi, et ipse locupletius 
scribens Martyrologium, non tantum quae ab adliis 
viderentur praetermissa, superaddidit; sed et quae a 
ceteris brevius dicta essent de passionibus Martyrum, 
fusius enarravit. Qui autem post haec diversis temporibus 
in eodem scribendi genere versati sint (quoniam de 
antiquioribus tantum agere animus est), qui scire cupit, 
consulat praedictum Molani libellum. 

8. Ceterum, si quis horum omnium, quae a nobis sunt 
recensita Martyrologia, et quae postea accesserunt, 
originem petat, et ad suum principium reducere velit, 
omnia e Romano, velut ex trunco ramos, producta esse 
cognoscet. Quae, etiam si (ut de fluminibus accidit, quae 
cum e suo fonte modica scaturigine fluant, licet majorum 
fluminum accessione turgescant, tamen nomen, quod ab 
eo  adcceperant, non tantum non amittunt, sed 
communicant ceteris) sic a suo principio nomen sumerent; 
praedicta omnia non Hieronymi, non Bedae vel Flori, non 
Usuardi, Adonis aliorumve nomine essent inscribenda, 
sed Romani Martyrologii, ab hoc vel illo aucti, essent 
potius titulo consignanda. 


CAPUT X 


DE FALSIS H/ERETICORUM MARTYRIBUS 
EORUMDEMQUE PSEUDOMARTYROLOCIIS 


purisque Ecclesiae Catholicae fontibus ductis, ac 

quae quisque pius sequi debet, ostensis, non ab re 
fore existimamus, immo operae pretium ducimus, si et de 
falsis martyribus atque pseudomartyrologiis ab haereticis 
scriptis agamus; ac primum ostendamus nusquam 
gentium, nisi in Ecclesia Catholica, esse cum corona 
martyrium. 


11» jam de Romano Martyrologio enarratis, et e claris 


2. Haud longior vel ambigua de hujusmodi 
quaestione disputatio esse potest, quam Apostolus, jam 
prolata sententia, definivit, dum ad Corinthios scribens, 
Epistola Il, cap. 135, 5, haec de seipso, ne cujusvis meriti 
sibi homo blandiatur, ait: Sj fradidero corpus meum ita ut 
ardeam, caritatem autem non habvero, nihil mihi prodest. 
Sic ille, et non aliunde quam ex lege Christi, apud Lucam 

ajentis, cap. 11, 23: Qui non est mecum, contra me est; et 
quí non colligti mecum, dispergit. In eamdem sententiam 
plura in Constitutionibus Clementis Papae Primi, sive 
Constitutionibus Apostolicis, lib. 5, cap. 9. 


$. Sed audiamus quid de his scribat sanctus 
Cyprianus ad Antonianum, epistola 52, editionis Pamelii, 
part. 2, num. 17: Sj, inquit, ab £cclesía dure et crudeliter 
segregatus ad gentiles se vías et saecularía opera 
convertat, vel ad haeretícos et schismaticos, rejectus ab 
Ecclesia, transeat; ubí, etsí occísus propter nomen 
postmodum fuerit, extra Ecclesiam constitutus et ab 
unitate atque caritate divisus, coronari ín morte non 
poterit. Et in fine, sive num. 29: /Apostatae vero et 
desertores, vel adversarii et hostes et Christi Ecclesiam 
dissipantes, nec sí occísi pro nomine foris fuerint, admitti, 
secundum Apostolum, possunt ad Ecclesíae pacem, 
quando nec spiritus nec Ecclesiae tenuerunt unitatem. 
Haec ibi. Idem ad Cornelium Papam, epistola 54, num. 4: 
Idoneus, inquit, esse non potest ad martyrium quí ab 
Ecclesia non armatur ad proelium, etc. Et ad eumdem, 
epistola 57, num. 4: Non est quod sibi quasi in confessione 
nominis blandiatur cum constet, sí occísí ejusmodi extra 
Ecclesiam fverint, fidei coronam non esse, sed poenam 
potius esse perfidiae; nec ín domo Dei inter unanimes 
habitaturos esse, quos videmus de pacifica et divina 
domo furore discordíae recessisse. Haec et alia in 
eamdem sententiam ad Jubajanum, epistola 735, num. 21; 
in lib. De Oratione Dominica, num. 24; et in lib. De unitate 
Ecclesiíae saepius ingerit, ut cum ait, num. 14: £sse Martyr 
non potest qui ín Ecclesía non est; ad regnum pervenire 
non poterit qui eam, quae regnatura est, derelinquit. Et 
paulo post, item num. 14: Cum Deo manere non possunt, 
qui esse ín Ecclesía Dei unanimes nolvyerunt. Ardeant licet 
flammis, et ignibus traditi vel objecti bestiis animas svas 
ponant; non erit illa fidei corona, sed poena perfidiae, 
nec religiosae virtutis exitus gloriosus, sed desperationis 

interitus. Occidi talis potest, coronart non potest. Haec 
Cyprianus, et alia plura eodem argumento. Eadem 
Optatus  Milevitanus, De schismate | Donatistarum 
adversus Parmeníanum, lib. 5, cap. 8, cutn ait: S/ eos 
Martyres esse vultis, probate illos amasse pacem, ín qua 
príma sunt fundamenta martyrii; aut dilextsse Deo 
placitam unitatem; aut habuisse cum fratribus caritatem 
.. Síne qua nullum nec nominari potest vel esse 
martyrium, etc. Haec ipsa sanctus Augustinus, agens 
contra Donatistas, sexcentis fere locis inculcat, quas 
brevitatis causa enumerare  praetermittimus. Haec 
Joannes Chrysostomus et Hieronymus dixere, ac omnes 
quotquot fuerunt in Ecclesia Catholici Patres. 


4. Sed quid amplius? Dei Ecclesia, sicut omnes 
respuit haereticos pseudomartyres, sic non omnes recipit 
communionis Catholicae qui videntur Martyres, sed eos 
tantum, quos, sicut fide, ita et caritate novit esse 
probatos. Nam et in his multae subesse possunt causae 
subeundi martyrium, quae Deo displicent; quales erant 
illii, quorum meminit sanctus Augustinus, in Zreviculo 
collationis cum Donatístis, collatione tertii diei, cap. 8, 
sive num. 313. |n eamdem sententiam sanctus 
Hieronvmus, in Commentario ín Epistolam ad Galatas, lib. 
$, cap. 5, vers. 14, haec ait: l//de quantum bonum sit 
caritatis. Si ita martyrium fecerimus, ut nostras velimus ab 
hominibus reliquias | venerari; sí opinionem vulgi 
sectantes, íntrepidi sanguinem fvuderiímus, et substantiam 
nostram usque ad mendicitatem propriam dederimus; 
huíc operí non tam praemium quam poena debetur, et 
perfidiae magis tormenta sunt qnam corona  viíctoríae. 
Haec ibi, et eadem fere infra, eodem lib. 3 et cap. 5, vers. 
26. 


5b. A cultu talium pseudomartyrum avocat fideles 
Concilium  Laodicenum, can. 34, itemque Concilium 
Carthaginense primum, can. 2, his verbis: Martyrum 

dignitatem nemo profanus ínfamet, neque ad passiva 
corpora, quae sepulturae tantum propter misericordiam 
Ecclesiasticam commendari mandatum est, rediígat, vut aut 
insanía pracipitatos, aut aliquo talí pacto, aut alía ratione 
peccatí dísjunctos, non ratione vel tempore competenti, 
quo martyría celebrantur, Martyrum nomine appellet. At, 
si quis, ad injuriam Martyrum, clariítati eorum adjungat 
infamiam, placet eos, sí  laíci sint, ad poenitentiam 
redigi; sí autem sunt Clerici, post commonitionem et post 
cognitionem, honore privari. Universi dixerunt: «Becte 
statuit sanctitas vestra. Hoc et singulis Conciliis statutum 
est». Hactenus Concilium . Carthaginense, tempore 
Constantis, filii Constantini Imperatoris. Docuerunt hoc 
ipsum exemplo et ipsi sancti Martyres, qui ad ultimum 
usque spiritum cum haerettcis, qui Christianae fidei causa 
eodem  detinebantur inclusi carcere, licet — brevi 
supplicium subituri martyrii, communicare vel saltem 
verbo recusabant, ut testatur Apollinaris, Hierapolis 
Episcopus, antiquus theologus, apud Eusebium, Z/sforía 
Ecclesíasttca, lib. 5, cap. 16, in fine. 


6. Cum autem viderent haeretici Catholicam Dei 
Ecclesiam spiritualibus charismatibus affluentem, 
innumerisque sanctorum Martyrum trophaeis nobilitatam; 
ejus gloriam aemulantes, et ipsi Martyres fingere, 
pseudomartyres habere et falsa Martyrologia conscribere 
studuerunt. Qui ejusmodi laborarunt insania fuerunt in 
primis Marcionitae, ac subinde Cataphrygae, qui et 
Montanistae sunt appellati; de quibus idem qui supra 
Apollinaris haec scribit: Cum jam omnia illorum 
argumenta, quae supra posuimus, sínt penitus confutata, 
et nihil habeant quod dicant amplius; ad Martyres 
confugiunt, seque affirmant complures habere Martyres, 
atque hoc certum argumentum esse virtutis et potentíae, 
quae est ín prophetico illorum spiritu. Ceterum istud, vut 
videtur, a veritate alienissimum est. Etenim non pauci 
aliarum haeresum propugnatores, permultos venditant se 

habere Martyres; non tamen propterea illis consentiemvus, 
neque illos veritatem penes se habere fatebimur.Qvi 
primi ex Marcionís haeresi Marcioniítae vocati sunt, 
permultis se Christi Martyribus abundare praedicant; sed 
tamen Christum ipsum, uti veritas postulat, minime 
confitentur. Haec ille 3apud Eusebium, Historia 
Ecclesiastica, lib. 5, cap. 16, circa finem. Porro, iidem 
adversus quos scribit, Cataphrygae, quo majorem 
Martyrum numerum coagmentarent, quasi ex Paracleto 
jactabant non esse fugiendum tempore  ingruentis 
persecutionis, ut habes non tantum expressum, sed et 
defensum a Tertulliano, dum et ipse iisdem mali spiritus 
agitaretur furoribus, eo libro cujus est titulus De fuga ín 
persecutione. 


7. Ceterum, quales fuerint ejusmodi nebulones, qui 
martyrii gloriam venabantur, satis sit in praesentiarum in 
exemplum adducere Alexandrum pseudomartyrem, de 
quo Apollonius, clarus inter antiquos Scriptores 
Ecclesiasticos, haec scribit apud Eusebium,  ZAjístoría 
Ecclesíasttca, lib. 5, cap. 18, ante medium: Uf ron de 
pluribus verba faciamus, dicat nobis ipsa prophetiíssa de 
Alexandri facinoribus, qui se Martyrem praedicat, et 
quem ipsa convivio excepit familiaritter; quem etíam alii 
complures adorant. Cujus latrocinia et alia flagitiorum 
genera, pro quibus debitas poenas persolverit, nihil 
interest commemorare, praeserttm cum ín ipsas tabulas 
publicas satís accurate relata sínt, etc; ac prosequitur 
scelerum ejus longiorem historiam. 


8. Ejusmodi erant et pseudomartyres Novatiani, in 
quos saepe Cyprianus invehitur. Quid memorem 
Euphemitas haereticos, qui, ob multitudinem suorum 
pseudomartyrum, Martyrianos seipsos cognominarunt? 
Agit de his Epiphanius, in Parzarío, haeresi 80, num. 2 
Norunt omnes et Donatistas, quibus etsi tempore pacis 
Ecclesiae deficeret persecutor, adeo insani martyrii 

gloria capti erant, ut spontanea deligerent praecipitia, 
vel mille modis aliunde ex industria neces voluntarie 
comparatas oppeterent; de quibus Optatus Milevitanus, 
Augustinus saepissime, ac etiam Theodoretus 
scripserunt. Habuerunt et Ariani pseudomartyres, inter 
quos excelluit exsecrandus ille carnifex Georgius, 
pseudoepiscopus Alexandrinus, de quo scribit Epiphanius, 
in Panariío, haeresi 76, contra Anomaeos, num. 1; nec 
hisce monstris caruere  Priscillianistae. At . omnes 
recensere, longum nimis esset. Sed dissimulare non 
possumus nostri saeculi haereticorum extremam 
dementiam, qui (proh dolor!), apostatarum, sacrilegorum, 
sicariorum, flagitiosorum, turpissimorum ac denique 
omnibus sordibus inquinatorum hominum catalogum 
texentes, et ipsi pseudomartyrologia  conscripsere, 
Augiae plane stabulum. 


9. Sed quid mirum? Habent vespae, sicut et apes 
(inquit Tertullianus, Adversns Marcionem, lib. 4, cap. 5), 
favos suos; quae, etsi in cellularum constructione illas 
omnino imitari videntur, tamen non sicut illae in unam 
eamdemque domum conveniunt. Carent enim alveario, 
quia nesciunt unitatem. Nec insuper mel, quod illuc 
inferant, habent; ac, licet favum summo labore 
confecerint, cellulas . cellulis intexendo, tamen inanis, 
aridus ac melle vacuus semper esse conspicitur. Porro 
favus mellis in Ecclesiae alveario tantummodo reperitur, 
quem und cum parte piscis assi post resurrectionem 
Christo obtulerunt Apostoli, de quo et scriptum est in 
Cantícis canticorum, cap. 4,1: Comedi favum cum melle 
meo; quem, et a sanctis Martyribus in persecutorum rabie 
coagmentandum (quod habet Z7ud/cum liber, cap. 14, 8-9), 
favus ille mellis, ex ore leonis a Samsone depromptus, 
typice demonstravit. Sic etenim favus Ecclesiae est melle 
plenus, ut scateat; sic sacris charismatibus affluens ac 
redundans, ut effluat. 

10. Audi quid vertex ille Theologorum, sanctus 
Gregorius . Nazianzenus, de Catholicae q Ecclesiae 
Martyribus dicat, scribens in Julianum apostatam: 4 
quibus, daemones Jpropelluntur, et morbí curantur; 
quorum apparitiones et praedictiones; quorum vel sola 
corpora idem possunt quod animae sanctae, síve 
manibus contrectentur, síve honorentur; quorum vel solae 
sanguinis guttae atque exigua passionis sígna idem 
possunt quod corpora. Haec ille, Oratione 4, Contra 
Julianum 1, num. 69; sed eodem argumento haec 
locupletius in Cygnreís Carminibus, sive Carminum lib. 1, 
Theologica, sect. 2, Poémata moralia, carm 10, vers. 738- 
757, dum ait: Orbem tgitur hunc paene totum, instar 
siderum |. serenís |. splendoribus, | sublimibus |. thronis, 
doctrinis, coetibus, concursibus íntegrarum familiarum, 
hymnis convenientibus collustrant hi, qui, jugulati, Christi 
gloriosí sunt victores. Estque adeo frequens horum luctae 
certarninumque veneratio, ut exiguus pulvis, aut reliquiae 
veterum ossium [aut exigua capillorum particula, aut 
panni, aut sanguinis aliquid asperstone signatum], totíus 
ad honorem sufficiat. | Et | nonnullorum |. saltem 
appellationem, reliquiarum omnino expertem, scío locis 
certis índitam esse pro foto Martyre, quae tamen 
eumdem vim obtinuerit. O rem prodigiosam! Salutem 
affert sola recordatio. Quid sí comnemorem morborum 
malorumque daemonum purgationem incredibilem, a 
sepulcris profectam, quae meruerunt aliquando recipere 
[veneranda | corpora], spirituum illorum incursionibus 
resistentia? Talia sunt meorum athletarum miracula. Haec 
Gregorius, ubi supra, De submissione animi, castitate et 
temperantía, sive De virtute, ex editione Leuvenklaji. 


11. Magna sunt haec, sed, quod ad reliquias 
spectat, majora his addimus: quod non tantum tenuis 
pulvis ex ossibus Martyrum, capillus vel pannus vilis, 
aliaque tenuiora eorumdem Martyrum monumenta talia 
prsestent; sed, etsi super illorum sepulcra flores vel alia 

hujusmodi admoveantur, tantam ex his, quae intus sunt, 
sacris reliquiis virtutem Mhhauriant, ut ad animarum 
corporumque sadlutem consequendam ac insuper ad 
mortuos excitandos potestatem accipiant. Est de his 
omnibus locuples testis sanctus Augustinus, qui, De 
Civitate Dei, lib. 22, cap. 8, num. 2-22, dliisque in locis 
haec fusius est prosequutus. 


12. Sed adhuc majora his accipe. Pulvis ipse, qui situ 
sepulcrum obducit vel circa ipsum jacens pedibus teritur, 
virtute Martyrum miracula ingentia edere consvuevit; 
quam ob causam Christiani, peregrinantes ad veneranda 
Martyrum sepulcra, pro magno munere sanctum illum 
colligere pulverem, ut magni pretii margaritas recondere, 
secum ferre, et, ad conciliandam sibi sanctorum 
Martyrum gratiam, domi asservare consueverunt. Habes 
de his egregium testimonium Gregorii Nysseni, in 
Oratione /n /audem magni Martyris Theodori, ante 
medium, in hunc modum dicentis: Quod sí quis pulverem, 
quo conditorivum, ubi Martyris corpus quiescit, obsitum 
est, auferre permittat, pro munere pulvis accipitur, ac 
tamquam res magní pretii condenda terra colligitur, etc. 
Porro, quot quantave miracula ex pulvere e tumulis 
Sanctorum collecto Deus operari consueverit, consule 
eum qui haec est saepe expertus, fidum testem 
Gregorium Turonensem, De miraculis sancti Martini, lib. 1, 
cap. 2, 27, 28, 37 et 38; lib. 2. cap. 1, 12, 51 et 52; lib. 3, 
cap. 12, 43, 52, 59 et 60; ac lib. 4, cap. 9, 25, 28,32, 335,37, 
43, alias 42, et 47, alias 46; itemque Miraculorum lib. 1, 
De gloría Martyrum, lib. 1, cap. 7, 50 et 62, ac lib. 2, De 
miraculis sanctí Juliani, cap. 24, 33$, 44 et 45, vbi 
admiranda reperies. 


15. Sed, quod adhuc praedicta omnia superare 
videtur, ipsum oleum, quod nec sepulcra Martyrum tangit, 
sed circa vel desuper ipsa in lampadibus ardet, eamdem 
omnino, quae ex sacro Martyris corpore manare 

consuevit, gratiam miraculorum nancisci solitum, jam 
plurima de ea re, edita tam apud Graecos quam Latinos, 
exempla declarant. Habes id in primis egregie testatum a 
Theodoreto, in Aj/storía sanctorum Patrum, sive Religiosa 
hiístoría, «Theophilis» vel «Philotheus» appellata, cap. 21, 
in Jacobo, ubi admiranda leges de lecytho olei, ex lychnis 
ad Martyrum sepulcra appensis collecti. Venantius 
Fortunatus et ipse, quam ex eodem oleo sit gratiam 
consecutus, egregie carmine cecinit, in JV/ta sancti 
Martini, lib. 4, in fine, vers. 686-701; cui et adstipulatur 
Paulus Diaconus, De gestis Longobardorum, lib. 2, cap. 13. 
ld generis complura narrat Gregorius Turonensis, quae 
suis temporibus acciderunt, vut in lib. De gfl/oría 
Confessorum, cup. 3$, 9, 69, 70 et 100, atque id ipsum de 
cera, cap. 10 et 21, aliisque in locis. 


14. Haec sunt quae obiter, praedictorum occasione, 
ex Catholicae Ecclesiae favis . mella deprompsimus. 
Sed, premant haeretici licet atque . contorqueant 
vesparum suarum favos, aridos et inanes, non est quod 
vel saltem guttulam unam divinae virtutis in operatione 
miraculorum elicere valeant. Ad stabiliendam enim fidei 
veritatem, ejusmodi signa atque prodigia ex sacris 
Martyrum reliquiis Deus ostendi voluit, ut pluribus docet 
sanctus Augustinus, De Civitate Dei, lib. 22, cap. 9 et 10; a 
qua cum illi semel exciderint, his carere necesse esse 
quis dubitat? 


15. Ad haec mox illi, ex divina Scriptura (Epistola 1 
ad Corinthios, cap. 14, 22) comparata tergiversatione, vel 
potius honesta fuga: Sígna, inquiunt, non fidelibus, sed 
infidelibus. Sic olim et Vigilantius, in quem Hieronymus: 
Nolo, ait, mihi dicas: Signa infidelium sunt; sed responde 
quomodo in vilissímo pulvere et favilla, nescio qua, tanta 
signorum | virtutumque . prasentía. . Sentío, | sentio, 
infelicissime mortalium, quid doleas, quíd timeas. Spiritus 
iste immundus, quí haec te cogit scribere, saepe hoc 

vilissimo tortus est pulvere. Haec ille, et alia plura id 
generis, in lib. Contra Vigilantium, num. 10. 


16. Esto, signa sint infidelium, quales nos esse 
jactatis: certe nobis illa debentur, qui, falsis dogmatibus 
vestris non credentes, adeo adversamur, vestrosque 
pseudomartyres exsecramur. Exhibeantur ab illis illa 
divina miracula, quae olim a sanctis Martyribus, 
Gentilibus non credentibus, detestantibus ac 
persequentibus, ut crederent, Jbenedicerent atque 
adorarent, sunt exhibita. Si tantopere conamini ut vobis 
assentiamur, vel unum saltem ex tanta pseudomartyrum 
turba divinum miraculum editum demonstrate. Sed quid? 
Numquid, ut dicitur apud Matthaeum, cap. 7, 16, colligere 
poterunt ex spinis yuvas, aut de tribulis ficus? Certe, ex 
sententia Domini, apud eumdem Matthaeum, cap. 7, 18: 
Non potest drbor mala bonos fructus facere. 


17. Sed habent non tantum quod de svuis sic 
excusent, sed et de nostris accusent. Cum etenim ex 
sanctis Martyribus prodimus certa fide testata miracula, 
quid ad hoc illi, nisi quae ipsorum patriarchae dixerunt in 
Christum Dominum, scribse et pharisaei: /n Bee/zebvub, 
príncipe | daemoniorum,  ejicit dcemonia? vt M habet 
Matthaeus, cap. 9, 54; Marcus, cap. 3$, 22; et Lucas, cap. 
11, 25. Haec eadem olim impius Porphyrius (ut auctor est 
sanctus Hieronymus, in lib. Contra Vigilantivm, num. 10), 
Julianus ^ apostata in Christianos; haec  Eunomius 
haeresiarcha,  Vigilantius, Eustathius Sebastenus et 
Claudius Taurinensis in Catholicos; haec denique 
nostrorum temporum hagiomachi, faeces haereticorum, 
und cum praedictis effutiunt. Sed ago gratias Christo 
meo, qui, has et ipse calumnias passus, pro se suisque 
Martyribus in sacro Evangelio apud Marcum, cap. 35, 22- 
$0, et Lucam, cap. 11,14-26, luculentam defensionem 
instituere, et ad curandam tantam mentis insaniam 
praesentaneum antidotum praeparare dignatus est; quo 

utinam miselli isti uterentur, ut aliquando tandem, licet 
sero sed serio, resipiscerent 


18. Verum de his satis, ac fortasse plusquam instituti 
ratio patiatur, cum non sit meum consilium in 
praesentiarum de dogmatibus disputare. Id etenim cum 
praestitere complures disertissimi viri, tum praesertim 
Reverendus  JDoojinus Alanus  Copus, Anglicanae 
[Catholicae] Ecclesiae ornamentum, in hoc scribendi 
genere magna cum laude versatus est, qui adversus 
hujuscemodi pseudomartyrologos, pie admodum, diserte 
valde ac luculenter nostris temporibus scripsit. 


